EkBass/fiwiki-20250220-pages-articles huggingface dataset:
Francisco Calvo

Francisco Javier Calvo Quesada (s. 8. heinäkuuta 1992) on costaricalainen jalkapalloilija, pelipaikaltaan keskuspuolustaja. Hän edustaa meksikolaista Juárezia. Hän on aiemmin pelannut muun muassa Pohjois-Amerikan MLS:ssä ja Turkissa. Calvo aloitti liigauransa kotimaassaan vuonna 2011 Heredianossa, josta hän vuoden jälkeen siirtyi puoleksi vuodeksi Pérez Zeledóniin. Alkuvuoden 2013 hän edusti tanskalaisseura Nordsjællandia mutta pelasi vain kolmessa liigaottelussa muutamia kymmeniä minuutteja. Kesällä 2013 hän palasi kotimaahansa Heredianon joukkueeseen. Hän pelasi Costa Ricassa myös Santosissa lainasopimuksella ja Saprissassa, kunnes hän vuoden 2017 alussa siirtyi Yhdysvaltoihin. Calvo pelasi MLS:ssä Minnesota Unitedin joukkueessa 2,5 vuoden aikana 60 liigaottelua ja teki niissä viisi maalia. Toukokuussa 2019 hän siirtyi Chicago Fireen, jossa hän 2,5 vuoden aikana pelasi 62 liigaottelua ja teki niissä viisi maalia. Vuonna 2022 hän pelasi San Jose Earthquakesissa 13 MLS-ottelua ja teki niissä kaksi maalia. Calvo siirtyi kesällä 2022 turkkilaisseura Konyasporiin. Hän pelasi kaudella 2022–2023 Turkin Superliigassa 31 ottelua, joissa hän teki kolme maalia, ja seuraavan kauden alkupuoliskolla 17 ottelua. Hän siirtyi tammikuussa 2024 meksikolaisseura Juáreziin. Calvo pelasi Costa Rican maajoukkueessa ensimmäisen kerran heinäkuussa 2011 Copa Américassa Kolumbiaa vastaan. Hän pelasi myös vuosien 2016 ja 2024 Copa Américassa sekä vuosien 2015, 2017, 2019, 2021 ja 2023 CONCACAF Gold Cupissa, joista vuoden 2017 turnauksessa Costa Rica ylsi välieriin. Vuoden 2018 maailmanmestaruuskilpailuissa Calvo pelasi ensimmäisessä alkulohko-ottelussa Serbiaa vastaan täydet minuutit ja tuli toisessa alkulohko-ottelussa Brasiliaa vastaan vaihdosta 15 minuutiksi kentälle. MM-kilpailuissa 2022 hän pelasi täydet minuutit kahdessa ensimmäisessä alkulohko-ottelussa mutta oli kolmannesta poissa pelikiellon vuoksi saatuaan molemmissa aiemmissa otteluissa varoituksen. Hän on 96 maaottelussaan tehnyt yhteensä 12 maalia. == Lähteet == Luokka:Costaricalaiset jalkapalloilijat Luokka:Vuonna 1992 syntyneet Luokka:Elävät henkilöt
Lembit (nimi)

Lembit on virolainen miehen etunimi. Se pohjautuu muinaisvirolaisiin nimiin Lembitu ja Lemmitu, joiden merkitys on ’rakastettu’. Digi- ja väestötietoviraston mukaan Suomessa on joulukuuhun 2024 mennessä tilastoitu noin 240–260 Lembit-nimistä miestä. == Tunnettuja Lembitejä == * Lembit Annus (1941–2018), virolainen kommunisti * Lembit Krull (s. 1969), virolainen rockmuusikko * Lembit Lõhmus (s. 1947), virolainen taidegraafikko * Lembit Pärn (1903–1974), venäjänvirolainen kenraaliluutnantti * Lembit Öpik (s. 1965), brittiläinen poliitikko == Lähteet == Luokka:Etunimet
Euroopan helluntaiyhteisö

Euroopan Helluntaiyhteisö (, PEF) on 60 eurooppalaisen helluntailaisyhteisön verkosto. PEF:n tehtävä on levittää evankeliumia ja edistää helluntaijärjestöjen yhteistyötä. PEF järjestää vuosittain liikettä yhteenkokoavan johtajuuskonferenssin, Euroopan pääkaupunkeihin kohdistettua IMPACT-toimintaa sekä vuosittaisen Eurooppalaisen rukoussunnuntain. Euroopan helluntaiyhteisö on helluntaiherätyksen edustaja viranomaisten ja EU-hallinnon suuntaan. PEF perustettiin vuonna 1987 Lissabonissa kahden helluntaiherätyksen virran yhdistyessä. Uuden järjestön muodostivat vuonna 1966 perustettu eteläeurooppalainen European Pentecostal Fellowship ja pohjoisempi Pentecostal European Conference. Vuonna 2005 PEF rekisteröitiin Belgiassa kansainvälisenä yleishyödyllisenä järjestönä. Samana vuonna järjestö avasi pääkonttorinsa Brysselissä. Vuonna 2013 järjestön puheenjohtajaksi nimitettiin Fida Internationalin toiminnanjohtaja Arto Hämäläinen. PEF rahoittaa toimintansa jäsenmaksuilla. == Puheenjohtajat == Euroopan helluntaiyhteisöllä on ollut historiansa aikana neljä puheenjohtajaa. PEF:n hallitus nimitetään kolmevuotiskaudeksi. * Jacob Zopfi: 1987–2001 * Ingolf Ellsel: 2001–2013 * Arto Hämäläinen: 2013–2016 * Pelle Hörnmark: 2016–2022 * Marek Kamiński: 2022- == Lähteet == Luokka:Helluntaiherätyksen järjestöt Luokka:Eurooppalaiset järjestöt ja organisaatiot Luokka:Kristinusko Euroopassa
Gabriele Falloppio

Gabriele Falloppio () (1523 Modena, Italia – 9. lokakuuta 1562 Padova, Italia) oli italialainen roomalaiskatolinen pappi ja lääkäri. Hän oli yksi 1500-luvun johtavista anatomian tutkijoista. ==Elämä== Falloppio syntyi noin vuonna 1523 Modenassa, jossa hänestä tuli katedraalin kaniikki. Hän opiskeli lääketiedettä Ferrarassa, ja Euroopan kiertomatkan jälkeen hänestä tuli anatomian opettaja kyseisessä kaupungissa. Sieltä hän muutti Pisaan ja sieltä Toscanan suurherttuan Cosimo I:n aloitteesta Padovaan, jossa hän hoiti anatomian, kirurgian ja kasvitieteen professuureja ja toimi uuden kasvitieteellisen puutarhan esimiehenä. Hän kuoli Padovassa 9. lokakuuta 1562. Falloppion elinaikanaan ilmestyi vain yksi tutkielma, Observationes anatomicae (Venetsia, 1561). Hänen kokoelmateoksensa Opera genuina omnia julkaistiin Venetsiassa vuonna 1584. Falloppion anatomian alan teokset koskevat kaikkia ihmiskehon osia. Hänen tutkimuksistaan etusijalle on asetettava luuston ja kuuloelinten kehitystä koskevat tutkimukset. ==Lähteet== Luokka:Italialaiset lääkärit Luokka:Vuonna 1523 syntyneet Luokka:Vuonna 1562 kuolleet
Kannuksen kaupunginkirjasto

Kannuksen kaupunginkirjasto on Keski-Pohjanmaan Kannuksessa toimiva yleinen kirjasto. Kaupunginkirjaston päätoimipaikka on Kannuksen kirjasto. Tämän ohella kaupunginkirjastoon kuuluu Korpelan kylässä sijaitseva Korpelan lainausasema. Lisäksi Sievin kirjastoauto kiertää joka toinen viikko yhtenä viikonpäivänä Eskolan, Kannuksen keskustan ja Viirretkylän alueella. Vielä 2010-luvun alkupuolella Eskolassa ja Väli-Kannuksessa palveli oma lainausasema. Kaunnuksen kirjasto kuuluu Keski-Pohjanmaan kunnankirjastoja yhdistävään Anders-kirjastokimppaan, jonka kokoelmia jäsenkuntien asukkaat voivat hyödyntää. Tarjontaan kuuluu niin fyysisiä teoksia kuin sähköisiä aineistojakin (esimerkiksi e-kirjoja, e-äänikirjoja, musiikkiäänitteitä, suoratoistoelokuvia sekä laulun ja musiikki-instrumenttien soiton oppikursseja). Verkkokirjaston aineisto on käytössä vuorokauden ympäri, kaikkina viikonpäivinä. == Lähteet == Luokka:Kannuksen rakennukset ja rakennelmat Luokka:Suomen kunnan- ja kaupunginkirjastot
Keysher Fuller

Keysher Fuller (s. 12. heinäkuuta 1994 Puerto Limón) on costaricalainen jalkapalloilija, pelipaikaltaan oikea laitapuolustaja. Hän edustaa kotimaassaan Heredianoa. Fuller on aiemmin edustanut kotimaassaan Generación Saprissaa, Uruguay de Coronadoa ja Municipal Greciaa. Hän siirtyi Heredianoon kesällä 2018. Costa Rican mestaruuksien lisäksi hän on Heredianossa voittanut CONCACAF-liigan vuonna 2018. Fuller pelasi Costa Rican maajoukkueessa ensimmäisen kerran helmikuussa 2019 ystävyysottelussa Yhdysvaltoja vastaan. Hän kuului Costa Rican joukkueeseen vuosien 2019 ja 2021 CONCACAF Gold Cupissa. MM-kilpailuissa 2022 hän pelasi avauskokoonpanossa joukkueensa kaikki kolme ottelua ja teki Japania vastaan ottelun ainoan maalin. Hän on pelannut 36 maaottelua, joissa 29 kertaa avauskokoonpanossa. Ensimmäisen maalinsa hän teki toisessa maaottelussaan Jamaikaa vastaan maaliskuussa 2019, toisen MM- karsintaottelussa Yhdysvaltoja vastaan lokakuussa 2021 ja kolmannen MM- kilpailuissa Japania vastaan marraskuussa 2022. == Lähteet == Luokka:Costaricalaiset jalkapalloilijat Luokka:Vuonna 1994 syntyneet Luokka:Elävät henkilöt
Maailmankisat 1977

Kymmenennet Maailmankisat järjestettiin vuonna 1977 Helsingissä 29.–30. kesäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Kisat oli aiemmin järjestetty joka toinen vuosi. Nyt kisoissa siirryttiin vuosittaiseen rytmiin. ==Tuloksia== ===Miehet=== Laji Kultaa Kultaa Hopeaa Hopeaa Pronssia Pronssia 100 m Silvio Leonard 10,0 Guy Abrahams 10,1 Charlie Wells 10,1 200 m Don Quarrie 20,28 Glancy Edwards 20,30 Silvio Leonard 20,55 400 m Alberto Juantorena 45,77 Maxie Parks 46,10 Herman Frazier 46,26 800 m Mike Boit 1.44,6 Seymour Newman 1.45,2 Tom McLean 1.45,2 1500 m Eamon Coghlan 3.38,96 Wilson Waigwa 3.39,26 Steve Scott 3.40,07 5000 m Dick Quax 13.19,4 Ian Stewart 13.23,3 Franco Fava 13.23,6 10 000 m Samson Kimobwa 27.30,47 (ME) Mike Musyoki 27.41,92 Franco Fava 27.42,65 110 m aidat Alejandro Casañas 13,42 Arto Bryggare 13,69 Dedy Cooper 13,70 400 m aidat Tom Andrews 49,6 Wes Williams 49,7 Quentin Wheeler 51,2 3000 m estejuoksu Henry Marsh 8.16,74 James Munyala 8.28,4 Tapio Kantanen 8.31,9 Korkeushyppy Gennadi Belkov 221 cm Dwight Stones 218 cm Greg Joy 214 cm Seiväshyppy Antti Kalliomäki 540 cm Earl Bell 540 cm Tapani Haapakoski 530 cm Pituushyppy David Giralt 796 cm Arnie Robinson 777 cm Pentti Raitanen 761 cm Kolmiloikka Bernard Lamitié 16,23 m Willie Banks 16,15 m Pentti Kuukasjärvi 15,87 m Kuulantyöntö Reijo Ståhlberg 21,22 m Udo Beyer 20,49 m Hreinn Halldórsson 20,31 m Kiekonheitto Markku Tuokko 64,74 m John Powell 64,24 m Ken Stadel 63,48 m Moukarinheitto Harri Huhtala 71,70 m Hannu Polvi 69,30 m Juha Tiainen 69,28 m Keihäänheitto Miklós Németh 91,24 m Hannu Siitonen 88,64 m Seppo Hovinen 88,08 m === Naiset === Laji Kultaa Kultaa Hopeaa Hopeaa Pronssia Pronssia 100 m Linda Haglund 11,58 Silvia Chivás 11,67 Mona-Lisa Pursiainen 11,84 400 m Rosalyn Bryant 52,7 Beth Nail 53,3 Pirjo Häggman 53,6 1 500 m Sinikka Tyynelä 4.13,5 Aila Virkberg 4.15,9 Penny Werthner 4.16,1 Korkeushyppy Annette Tånnander 180 cm Susanne Sundqvist 175 cm Kaisa Alasaari 175 cm Pituushyppy Leena Kiviranta 592 cm Pirkko Helenius 574 cm Marianne Kaijansinkko 574 cm Kisojen parhaalle urheilijalle jaettava Timo Sarpanevan suunnitteleman kiertopalkinnon sai kestävyysjuoksija Samson Kimobwa, joka teki 10 000 metrillä ME:n. ==Lähteet== * * Luokka:Vuoden 1977 yleisurheilu 70
Illeismi

Illeismi (latinan sanasta ille, maskuliinimuoto pronominista "hän") tarkoittaa tapaa puhua itsestään kolmannessa persoonassa. Tunnettuja illeistejä ovat olleet muun muassa Julius Caesar, Douglas MacArthur, Charles de Gaulle, Richard Nixon, LeBron James, Mihail Gorbatšov, Herman Cain, Nagananda Kodituwakku, Narendra Modi, Bob Dole ja Donald Trump. Erityisesti Trumpin kohdalla siitä on tullut osa hänen brändiään. On myös tavallista, että pienet lapset puhuvat itsestään kolmannessa persoonassa ennen kuin oppivat pronominien käytön. Ruotsin maahanmuuttajalähiöiden slangissa on 2010-luvulla alettu käyttää illeistisesti sanaa benim, joka tulee turkin pronominista ben ("minä"). Siispä esimerkiksi "benim han vet" tarkoittaa "jag vet". ==Lähteet== Luokka:Retoriikka
Guilfordin piirikunta

Guilfordin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 541 299 vuonna 2020, tehden siitä asukasmäärältään Pohjois-Carolinan kolmanneksi suurimman piirikunnan. Piirikunnan hallintokeskus on Greensboron kaupunki. Piirikunta on perustettu vuonna 1771. == Kuvia piirikunnasta == Kuva:Greensboro Skyline.jpg|Greensboron kaupunkia. Kuva:Guilford County Courthouse County of Guilford Greensboro, NC - panoramio.jpg|Guilfordin piirikunnan oikeustalo. == Lähteet == == Aiheesta muualla == Luokka:Pohjois-Carolinan piirikunnat
Cayo

Cayo on yksi kuudesta Belizen hallintoalueesta. Se sijaitsee Länsi-Belizessä melko keskellä valtiota. Alueen pinta-ala on 5 196 km². Asukasluku oli 105 190 vuonna 2021 (arvio). Hallinnollinen keskus on San Ignacio. ==Lähteet== Luokka:Belizen alueet
Châtillon-en-Bazois

Châtillon-en-Bazois on kunta Ranskassa Nièvren departementissa Burgundi- Franche-Comtén alueella. Se sijaitsee Aronjoen ja Nivernais’n kanava n varrella, noin 40 kilometriä Neversin kaupungista itään. Kunnan nähtävyyksiä on keskiaikainen linna Château de Châtillon-en-Bazois. Linnan pyöreä torni on peräisin 1200-luvulta. Linnan päärakennus on rakennettu 1300-luvulla, mutta se on kokenut useita muutoksia 1600- ja 1800-luvuilla. ==Lähteet== ==Aiheesta muualla== Luokka:Nièvren kunnat
Kerstin Thorvall

Kerstin Hilma Margareta Thorvall (1925 Eskilstuna, Ruotsi – 2010 Tukholma, Ruotsi) oli ruotsalainen kirjailija, graafinen suunnittelija, kirjankuvittaja ja pakinoitsija. Hän kirjoitti aikuisille, nuorille ja lapsille. Hänen kohuttu kirjansa Ehdottomasti kielletty (1976) käsittelee naisen seksuaalisuutta. ==Palkinnot ja tunnustukset== * Astrid Lindgren -palkinto 1977Thorvall, Kerstin, Kirjasampo, viitattu 14.10.2021 ==Suomennetut teokset== * Kirja sinulle (Boken till dig), suom. Sirkka Rapola ym., Helsinki: Otava 1960 * Ymmärtäkää meitä (Förstå mej så förstår jag er), suom. Terttu Kiuru-Lehtonen, Helsinki: Otava 1961 * Tyttö huhtikuussa (Flicka i april), suom. Kaisa Hirvonen, Helsinki: Otava 1962, Isojen tyttöjen kirjasto * Tyttö Pariisissa (Flicka i Paris), suom. Päivikki Komi, Helsinki: Otava 1964, Isojen tyttöjen kirjasto * Äidin pikkuinen (Porträtt av ett mycket litet barn), suom. Kyllikki Hämäläinen, Helsinki: Otava 1966 * Toinen kirja sinulle (Andra boken till dig), suom. Sirkka Rapola ym., Helsinki: Otava 1966 * Kalle tekee maalin (Gunnar gör mål), suom. Jukka Kemppinen, Helsinki: Otava 1968 * Poika, kevät, rakkaus (Thomas - en vecka i maj), suom. Kyllikki Hämäläinen, Helsinki: Otava 1969 * Kiva, että meitä on kolme (I stället för en pappa), suom. Ullamari Kellomäki, Helsinki: Weilin + Göös 1981 ISBN 951-35-0812-9 * Hyvänyön satuja (Godnattsagor om Anders, nästan 4), suom. Marjatta Kurenniemi, Helsinki: Tammi 1975 ISBN 951-30-3494-1 * Ehdottomasti kielletty (Det mest förbjudna), suom. Orvokki J. Nurmi, Helsinki: Otava 1977 ISBN 951-1-04203-3 * Antti löytää kissanpennun (Andreas hittar en kattunge), suom. Marjatta Kurenniemi, Helsinki: Tammi 1979 ISBN 951-30-4947-7 (kuvakirja) * Saara (Sara), suom. Kaija Pakkanen, Espoo: Weilin + Göös 1981 ISBN 951-35-2576-7 (kuvakirja) * Muistatko Saaran (Mer om Sara), suom. Kaija Pakkanen, Espoo: Weilin + Göös 1981 ISBN 951-35-2577-5 (kuvakirja) ==Lähteet== ==Aiheesta muualla== Luokka:Ruotsalaiset kirjailijat Luokka:Vuonna 1925 syntyneet Luokka:Vuonna 2010 kuolleet
Westland Wessex

Westland Wessex on brittiläisen Westland Helicoptersin lisenssi valmistama Sikorsky H-34. Merkittävin ero alkuperäiseen oli turbiinimoottorin käyttöönotto. Ensimmäisiin versioihin asennettiin Napier Gazelle ja loppusarjan malleihin de Havilland Gnome. Aluksi helikoptereita valmistettiin kuninkaalliselle laivastolle ja myöhemmin myös ilmavoimille. Pieni määrä toimitettiin siviilikäyttöön ja vientiin. == Tekniset tiedot == == Lähteet == * Wessex Luokka:Sotilashelikopterit
Mustjärvi (Kirkkonummi)

Mustjärvi on kalliojärvi Kirkkonummen länsiosassa läntisellä Uudellamaalla. Sen pinta-ala on 5,7 hehtaaria. Etäisyys Helsingin keskustasta on 31 kilometriä länteen. == Maantiede == Mustjärven pituus on puoli kilometriä. Järvi on etelä–pohjoissuuntaisesti pitkänomainen, levein kohta on järven eteläpuoliskolla, siitä pohjoiseen allas kapenee. Saaria ei ole. Järvestä lähtee laskuoja sekä pohjoiseen Storträsk – Bakträskiin että etelään Estbyåhon. Meikon luonnonsuojelualue reunustaa Mustjärveä kaikissa ilmansuunnissa paitsi kaakossa. Noin 300–400 metriä Mustjärveltä itään sijaitsee Humaljärvi, lännessä levittäytyy Meikon alueen metsä, jonka alueella sijaitsee muun muassa Kakarlampi, Immerlampi ja Korsolampi. Mustjärven ja Humaljärven välissä sijaitsee Urbysberget, jonka korkeustaso on noin 70 metriä merenpinnan yläpuolella eli noin 40 metriä Mustjärven pintaa ylempänä. Mustjärven lounaisrannalla on jyrkänne. Mustjärvi (81.061.1.013) kuuluu Estbyån valuma-alueeseen (81.061), joka on kolmannen jakovaiheen vesistöalue Suomenlahden rannikkoalueen (81) päävesistössä. Mustjärvi on viidenneksi laajin Estbyån valuma-alueen kolmestatoista vakavedestä. Sitä edeltää Humaljärvi, Meiko, Djupström ja Vaipo. Sitä seuraa Vitträsk, Trehörningen, Bergträsk, Molnträsk, Korsolampi, Tollsträsket, Kotolampi ja Immerlampi. == Lähteet == Luokka:Kirkkonummen järvet Luokka:Estbyån vesistö
Charles Adolphe Wurtz

Charles Adolphe Wurtz (26. marraskuuta 1817 Strasbourg, Ranska – 12. toukokuuta 1884 Pariisi, Ranska) oli ranskalainen kemisti ja lääkäri. Hän muistetaan amiinien löytämisestä vuonna 1849. Vuonna 1850 Wurtz perusti Gießenin laboratorion mallin mukaisen laboratorion mutta joutui luopumaan yrityksestä taloudellisten vaikeuksien vuoksi. Saatuaan vuonna 1853 kemian professuurin ja sittemmin Ecole de médecine -yliopiston dekaanin viran yliopiston laboratoriosta tuli tieteellinen laitos, jossa Wurtzin johdolla koulutettiin useita ranskalaisia ja ulkomaisia kemistejä. Wurtzin alaisuudessa toimineesta koulusta perustettiin vuonna 1858 Société chimique de Paris. Vuonna 1872 hän teki aloitteen Association française pour l'avancement des sciences -yhdistyksen perustamisesta. 1881 hänestä tuli Sorbonnen yliopiston orgaanisen kemian professori ja 1884 senaattori. Wurtz paransi suuresti varsinkin lääketieteen opiskelijoille annettavaa käytännöllis-kemiallista ja fysiologista opetusta. ==Tieteelliset tutkimukset== Tutkimustensa ansiosta Wurtz oli uranuurtaja useilla orgaanisen kemian aloilla. Hajottamalla syaanihappoestereitä kaliumilla hän keksi vuonna 1849 amiinit. Glykolia, glykolihappoa ja maitohappoa koskevat tutkimukset johtivat hänet tekemään tarkan eron käsitteiden emäksisyys ja atomisuus (arvoisuus) välillä. Wurtz keksi mukaansa nimitetyn hiilivetysynteesin poistamalla kahdesta alkylijodidista jodin natriumin avulla, fenolin valmistuksen bentsolisulfoni- haposta kalisulatteella. Hän tutki vielä dissosiaatioilmiöitä sekä kemiallisia fermeutteja ynnä muuta. Wurtzn kirjalliseen tuotantoon kuuluvat muun muassa Leçons de philosophie chimique (1864) ja La Théorie atomique (1879). Niiden on esitystapa selkeä ja miellyttävä. ==Lähteet== Luokka:Ranskalaiset kemistit Luokka:Ranskalaiset lääkärit Luokka:Ranskalaiset poliitikot Luokka:Vuonna 1817 syntyneet Luokka:Vuonna 1884 kuolleet
Haapajärvi (Kangasniemi)

Haapajärvi on paikoin syvä järvi Kangasniemen lounaisosassa Etelä-Savon maakunnassa. Sen pinta-ala on neljä neliökilometriä. Etäisyys Mikkelistä on 49 kilometriä luoteeseen ja Jyväskylästä 50 kilometriä kaakkoon. == Maantiede == Haapajärven polveilevan rantaviivan pituus on 34 659 metriä. Järven lounaisosan Myllylahti sijaitsee erillään pääaltaasta, sinne on yhteys Kurjensalmen kautta. Myllylahden etelärannalta on yli kuusi kilometriä järven koillisosan Tintonlahden pohjoisrannalle. Noin kolmasosa Haapajärvestä on vähintään 10 metriä syvä ja kymmenesosa vähintään 20 metriä syvä. Järven pohja on kumpuilevaa, joten syvät alueet ja matalikot sijaitsevat paikoin rinta rinnan. Länsirannan Pyynnönniemen itäpuolelta alkaa verraten yhtenäinen syvä vyöhyke, joka kulkee koilliseen järven itärannan myötäisesti. Vyöhykkeen eteläosassa on järven syvin kohta, 45 metriä , josta noin sata metriä itään sijaitsee matala vesialue, jonka sisällä on kaksi saarta ja kaksi luotoa. Haapajärven lukuisat lahdet syvenevät paikoin 15–30 metriin. Haapajärven saariluku on 31. Saarista 6 on alle aarin laajuisia. Noin viisihehtaarinen Iso Reivinsaari on järven ainoa yli hehtaarin laajuinen saari. Kivisaari, Saesaari ja Kokkosaari ovat seuraavaksi laajimmat. Haapajärven rannat ovat peltoaukeiden täplittämää metsämaata. Pientaloja on harvakseltaan. Haapajärvi laskee järven luoteisosan Koitinlahdesta noin puolen kilometrin pituista Tuhkajokea Haapalampeen (96,8 metriä mpy), joka laskee Puulan Haapaselkään (94,7 metriä mpy). Haapajärven vesitilavuus on 34 681 000 kuutiometriä. == Vesistösuhteita == Haapajärvi (14.925.1.002) kuuluu Haapajärven valuma- alueeseen (14.925), joka on kolmannen jakovaiheen vesistö Kymijoen vesistössä (14). Toinen jakovaihe on Puulaveden alue (14.92) ja ensimmäinen on Mäntyharjun reitin valuma-alue (14.9). Haapajärvi on Haapajärven valuma-alueen laajin vakavesi ja ainoa, jonka pinta-ala on yli neliökilometrin. Seuraavaksi laajimmat ovat Läpisyösti ja Haapalampi. Alueeseen kuuluu myös seitsemän muuta vakavettä. Kangasniemen Haapajärvi on viidenneksi laajin Suomen 38:sta Haapajärvestä.Haapajärvi. Järviwiki. Viitattu 7.10.2021. == Lähteet == Luokka:Kangasniemen järvet Luokka:Puulaveden alue
HUB logistics

HUB logistics on suomalainen, yksityisomisteinen logistiikka-alan yritys, joka palvelee yrityksiä useilla eri toimialoilla. HUB logistics toimii Suomessa kymmenellä eri paikkakunnalla. Yrityksen pääkonttori sijaitsee Vantaalla. HUB logistics työllistää noin 360 työntekijää eri toimipisteissä (2020). HUB logisticsin toimitusjohtaja on Joni Sundelin ja hallituksen puheenjohtaja Aarno Törmälä. == Historia == HUB logistics perustettiin vuonna 1992. HUB logisticsin hallituksen puheenjohtaja Aarno Törmälä perusti yrityksen tarjoamaan laatujärjestelmien koulutusta ja konsultointia logistiikka-alan palveluyrityksille. Laatujärjestelmän tuoma näkyvyys yritysten prosesseihin ja palveluihin antoi näköalapaikan silloiseen logistiikan palvelutasoon Suomessa. Tästä kypsyi idea ulkoistettujen logistiikkapalveluiden kehittämisestä ja sisälogistiikan kokonaisvastuun ottamisesta palveluyritykselle. Asiakastarpeiden myötä HUB logistics alkoi tuottaa logistisia palveluita aluksi huolinnan, kaupan ja teollisuuden yrityksille. 2000-luvulle saavuttaessa nähtiin selkeä tarve teollisuusyhtiöiden sisälogistiikan kehittämiselle sekä ulkoistuksille. HUB logistics nimi ja logo otettiin yhtenäiseksi brändiksi tytäryhtiöille ja palveluita lähdettiin kehittämään teknologiakeskeisesti. == Palvelut == Yrityksen palveluita ovat: * varastointipalvelut: materiaalin vastaanotto, varastointi ja lähettäminen * sisälogistiikka: tavaran vastaanotto, hyllytys, varastointi, kuljetukset ja siirrot tuotannossa, sekä keräily ja lähettäminen * pakkauspalvelut: puupakkausten valmistaminen, puupakkaukset mittatilaustyönä, projektipakkaaminen * toimistusketjukonsultointi: logistiikan konsultointi, toimitusketjun hallinta, toimitusketjun optimointi * lisäarvopalvelut: esiasennus- ja konfiguraatiopalvelut, kunnostamispalvelut, varalaitepalvelut, palautuskäsittely, kokoonpanot ja myymälädisplayt == Lähteet == == Aiheesta muualla == * Yrityksen verkkosivusto Luokka:Suomalaiset logistiikkayhtiöt Luokka:Vantaalaiset yritykset
Thor Vilhjálmsson

Thor Vilhjálmsson (1925 Edinburgh, Skotlanti, Britannia – 2011Thor Vilhjálmsson, Morgunbladid 11.3.2011 ) oli islantilainen kirjailija. Hän työskenteli kirjastonhoitajana. Thor on islantilaisessa kirjallisuudessa modernismin uranuurtaja. Hän kirjoitti romaaneja, novelleja, esseitä, matkakirjoja ja runoja. Hän sai tuotantoonsa vaikutteita eksistentialismista ja ranskalaisesta uudesta romaanista. Esikoisteos on 1950 ilmestynyt novellikokoelma Maðurinn er alltaf einn. Vuonna 1968 ilmestynyt romaani Fljótt, fljótt sagði fuglinn suuntautuu perinteiseen romaanimuotoon ja aloittaa uuden kauden. Se muodostaa trilogian teosten Óp bjöllunnar (1970) ja Mánasigð (1976) kanssa. Palkittu Harmaasammal hehkuu on historiallinen romaani, joka sijoittuu 1800-luvulle. ==Palkinnot ja tunnustukset== * Pohjoismaiden neuvoston kirjallisuuspalkinto, 1988 teoksesta Harmaasammal hehkuu * Ruotsin Akatemian pohjoismainen palkinto: 1992Thor Vilhjálmsson, Kirjasampo, viitattu ==Suomennetut teokset== * Harmaasammal hehkuu (Grámosinn glóir), suom. Tuula Tuuva, Helsinki: Otava 1988 ISBN 951-1-10175-7 ==Lähteet== ==Aiheesta muualla== * Thor Vilhjálmsson, Islandic Literature Luokka:Islantilaiset kirjailijat Luokka:Vuonna 1925 syntyneet Luokka:Vuonna 2011 kuolleet
Kullilampi

Kullilampi on pieni, saareton järvi Iitissä Päijät-Hämeen kaakkoisosassa. Etäisyys Lahdesta on 37 kilometriä itäkoilliseen. == Maantietoa == Kullilampi on 450 metriä pitkä, 250 metriä leveä, ja sen pinta-ala on 3,3 hehtaaria. Kullilampi muodostuu suhteellisen neliömäisestä eteläosasta, josta työntyy koilliseen noin 350 metriä pitkä lahti, jonka leveys vaihtelee suuresti. Siinä ei ole kartan mukaan saaria. Järven rantaviivan pituus on 1,4 kilometriä. Kullilampea ympäröi valtaosin alava metsämaa, järven eteläpuolisen Rahkasuonmäen laki on noin 140 metriä merenpinnan yläpuolella. Iitin Kullilampi on suurin Suomen kolmesta Kullilammesta. Mäntyharjun Kullilampi on runsaan hehtaarin laajuinen, Suomussalmen Kullilampi on noin 0,1 hehtaarin laajuinen.Kullilampi. Järviwiki. Viitattu 7.10.2021. == Vesistösuhteet == Kullilampi (14.945.1.006) kuuluu Rautjoen valuma-alueeseen (14.945), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma- alue (14.9). Kullilampi on Rautjoen valuma-alueen pienimpiä vakavesiä. Suurimmat ovat Rautjärvi ja Raajärvi. Kullilammen länsirannalta lähtee laskuoja pohjoiseen kohti Pöytjokea, joka virtaa itään Rautjärveen.Haapajärven valuma-alue (14.925). Järviwiki. Viitattu 7.10.2021. == Lähteet == Luokka:Iitin järvet Luokka:Karijärven valuma-alue
Rautjärvi (Kouvola, Jaala)

Rautjärvi on kaksialtainen järvi Kouvolan Jaalassa Kymenlaakson luoteisosassa. Etäisyys Kouvolan keskustasta on 31 kilometriä luoteeseen. == Maantietoa == Rautjärvi on 6,1 kilometriä pitkä, 3,1 kilometriä leveä, ja sen pinta-ala on 781 hehtaaria eli 7,8 neliökilometriä. Rautjärven altaat ovat varsinainen Rautjärvi ja sen koillispuolinen Ruokojärvi. Rautjärvi on Ruokojärveä selkeästi laajempi ja syvempi. Rautjärven laajasta selkävedestä työntyy kaakkoon noin 1,5 kilometriä pitkä Jokilahti. Idässä on matala Hautalahti ja pohjoisessa Jokuenlahti. Rautjärven syvähkö selkävesi madaltuu pohjoista kohti. Rautjärveä erottaa Ruokojärvestä kaksi kaakkois–luoteissuuntaista niemeä: Palvaanniemi ja Saikaansaari. Altaita yhdistää niemien välistä kulkeva matala Muikkusalmi. Ruokojärvestä työntyy luoteeseen pitkänomainen Uimilanlahti, jonka pohjoisrannalta on kuusi kilometriä Jokilahden etelärantaan. Ruokojärven syvin kohta on 12 metriä. Kaikkiaan Rautjärvi- Ruokojärvestä lähes kolmannes on vähintään 10 metriä syvä. Siinä on 38 saarta, joiden pinta-ala on 7,03 hehtaaria eli alle prosentin järven kokonaispinta- alasta. Saarista kolme on yli hehtaarin suuruisia, 29 yli aarin ja loput kuusi ovat alle aarin kokoisia. Saaret sijaitsevat Ruokojärven alueella ja Rautjärven selkäveden pohjoispuolella. Suurimmat ovat Mustasaari ja Heinäsaari Ruokojärvellä sekä Vuolenkoskensaari Rautjärven luoteisosassa. Järvi on luodattu ja siitä on julkaistu syvyyskartat. Järven tilavuudeksi on määritetty 62,71 miljoonaa kuutiometriä eli 0,06271 kuutiokilometriä ja sen keskisyvyydeksi on saatu 8,0 metriä. Vähintään 25 metriä syvien alueiden pinta-ala on noin 22 hehtaaria. Syvin kohta, 31,1 metriä, sijaitsee järvenselän eteläosassa . Kymmenen metrin syvyyskäyrä kulkee lähellä järven eteläosan Korkianiemen ja Paulaniemen rantoja. Järven rantaviivan pituus on 39 kilometriä, josta saarten rantaviivan yhteispituuden osuus siitä on 5,2 kilometriä. Rautjärven rannoilla on runsaasti pientaloja ja hieman peltomaata. Koskemattominta on järvikokonaisuuden itärannalla. == Vesistösuhteet == Rautjärvi (14.945.1.001) kuuluu Rautjoen valuma-alueeseen (14.945), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma- alue (14.9). Rautjärvi on Rautjoen valuma-alueen laajin vakavesi. Toiseksi laajin on Raajärvi. Rautjoen valuma-alueeseen kuuluu kolmetoista vähintään hehtaarin laajuista vakavettä.Rautjoen valuma-alue (14.945). Järviwiki. Viitattu 7.10.2021. Rautjärven koillispuolella sijaitsee Karijärvi (77,3 metriä mpy), kaakossa on Myntjärvi ja Raajärvi, jotka laskevat Rautjärveen. Rautjärvi laskee Ruokojärven itärannalta Rautjokea Karijärveen. Jaalan Rautjärvi on toiseksi laajin Suomen kahdeksasta Rautjärvestä. Laajin on Juvan Rautjärvi. Vesitilavuudeltaan Jaalan Rautjärvi on suurin. Rautjärvet sijaitsevat Padasjoen Rautjärveä lukuun ottamatta kaakkoisessa Suomessa ja ne ovat Heinolan Rautjärveä lukuun ottamatta yli neliökilometrin laajuisia.Rautjärvi. Järviwiki. Viitattu 7.10.2021. == Lähteet == Luokka:Kouvolan järvet Luokka:Karijärven valuma-alue
Myntjärvi

Myntjärvi on järvi Kouvolan Jaalassa Kymenlaakson luoteisosassa. Etäisyys Kouvolan keskustasta on 31 kilometriä luoteeseen. == Maantietoa == Myntjärvi on 1,3 kilometriä pitkä, 750 metriä leveä, ja sen pinta-ala on 52 hehtaaria. Järvi on keskeltä huomattavasti leveämpi kuin etelästä ja pohjoisesta. Järvelle on ilmoitettu olevan yksi saari, jonka pinta-ala on 0,1 hehtaaria. Katoissa voi nähdä kaksikin saarta. Järvi on luodattu ja siitä on julkaistu syvyyskartat. Järven tilavuudeksi on määritetty 3,24 miljoonaa kuutiometriä eli 0,00324 kuutiokilometriä ja sen keskisyvyydeksi on saatu 6,2 metriä. Lähes kolmasosa Myntjärvestä on vähintään kymmenen metriä syvä. Järven keskellä on noin viiden hehtaarin laajuinen vähintään 15 metriä syvä alue, jonka sisällä sijaitsee järven syvin kohta, 18 metriä . Järven rantaviivan pituus on 4,0 kilometriä, josta saarten rantaviivan yhteispituuden osuus siitä on 150 metriä. Myntjärven koillispuolella sijaitsee Rautjärveen kuuluva Jokilahti. Vesialueita erottavan kannaksen korkein kohta on noin 120 metriä merenpinnan yläpuolella. Myntjärven itäisillä ja pohjoisilla rannoilla on pientaloja. Järven läntisen ja eteläisen rannan tuntumassa on vähäisiä luotoja. == Vesistösuhteet == Myntjärvi (14.945.1.009) kuuluu Rautjoen valuma-alueeseen (14.945), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma-alue (14.9). Myntjärvi on Rautjoen valuma-alueen kolmanneksi laajin vakavesi. Laajin on Rautjärvi ja toiseksi laajin on Raajärvi. Rautjoen valuma-alueeseen kuuluu kolmetoista vähintään hehtaarin laajuista vakavettä.Haapajärven valuma-alue (14.925). Järviwiki. Viitattu 7.10.2021. Myntjärvi laskee luoteeseen Rautjärveen, jonne virtaa noin 300 metriä pitkä laskuoja. == Lähteet == Luokka:Kouvolan järvet Luokka:Karijärven valuma-alue
Hafnium(IV)jodidi

Hafnium(IV)jodidi (HfI4) eli hafniumtetrajodidi on hafniumin ja jodin muodostama epäorgaaninen molekyyliyhdiste. Yhdistettä käytetään metallisen hafniumin valmistuksessa. ==Ominaisuudet, valmistus ja käyttö== Huoneenlämpötilassa hafnium(IV)jodidi on oranssinkeltaista kiteistä ainetta. Yhdiste on polymorfista eli sillä on useita kidemuotoja esimerkiksi monokliininen tai kuutiollinen muoto. Hafnium(IV)jodidi hydrolysoituu veden vaikutuksesta. Kuumennettaessa aine ensin sublimoituu ja kuumennettaessa voimakkaasti yli 1 200 °C:n lämpötilaan se hajoaa hafniumiksi ja jodiksi.Ralph H. Nielsen: Hafnium and Hafnium Compounds, Kirk-Othmer Encyclopedia of Chemical Technology, John Wiley & Sons, New York, 2013.Ralph H. Nielsen & Gerhard Wilfing: Hafnium and Hafnium Compounds, Ullmann's Encyclopedia of Industrial Chemistry, John Wiley & Sons, New York, 2010. Hafniumjodidia valmistetaan kuumentamalla epäpuhdasta hafniummetallia, niin kutsuttua hafniumsientä, jodin kanssa noin 300 °C:n lämpötilassa. :Hf + 2 I2 → HfI4 Hafnium(IV)jodidia käytetään hafniumin jalostusprosessissa. Epäpuhtaan hafniumsienen annetaan reagoida jodin kanssa ja muodostunut hafnium(IV)jodidi sublimoidaan. Sublimoitu yhdiste johdetaan hyvin kuumalle volframi- tai hafniumlangalle, jossa hafnium(IV)jodidi hajoaa hafniumiksi ja muodostaa kidetangon. ==Lähteet== Luokka:Hafniumyhdisteet Luokka:Jodidit
Ludeca

Ludeca (k. 827) oli Mercian kuningas 825–827. Hän oli ilmeisesti sukua edeltäjälleen kuningas Beornwulfille. Ludeca pyrki kostamaan Itä-Anglian joukoille Beornwulfin surman, mutta Anglosaksien kronikan mukaan Ludeca ja viisi hänen hovimiestään tapettiin vuonna 827. == Lähteet == Luokka:Englannin anglosaksikuninkaat Luokka:Vuonna 827 kuolleet
Rillumarei!

Rillumarei! on heavy metal -yhtye Viikatteen 13. studioalbumi. Se julkaistiin 2. lokakuuta 2020 levymerkillä Universal Music. == Kappaleet == # # # # # # # # # # == Arvostelut == * Imperiumi: 9-/10Viikate Rillumarei! Viitattu 14.10.2021. * Kaaoszine: 9/10Molli kaikuu jälleen pimenevässä syksyssä – Ennakkoarviossa Viikatteen ”Rillumarei!” Viitattu 14.10.2021. * Soundi: Arvio:Moottoripäistä kitarajytää ja Suomi-iskelmän kaihoa – Viikate tuo rillumareihin juhlallisia sävyjä Viitattu 14.10.2021. * V2.fi: Viikate : Rillumarei! Viitattu 14.10.2021. == Lähteet == == Aiheesta muualla == * * Luokka:Viikatteen albumit Luokka:Vuoden 2020 albumit
Lifebound

Lifebound on Bloodred Hourglassin debyyttialbumi, joka julkaistiin 24. elokuuta 2012. == Kappaleet == # # # # # # # # # # # == Arvostelut == * Imperiumi: 7/10Bloodred Hourglass Lifebound Viitattu 14.10.2021. * Inferno: Bloodred Hourglass – Lifebound Viitattu 14.10.2021. * Soundi: Bloodred Hourglass: Lifebound Viitattu 14.10.2021. == Lähteet == == Aiheesta muualla == * * Luokka:Vuoden 2012 esikoisalbumit Luokka:Bloodred Hourglassin albumit
Heal (Bloodred Hourglassin albumi)

Heal on Bloodred Hourglassin kolmas studioalbumi, joka julkaistiin 20. lokakuuta 2017. == Kappaleet == # # # # # # # # # == Arvostelut == * Desibeli.net: * Imperiumi: 10/10Bloodred Hourglass Heal Viitattu 14.10.2021. * Inferno: Parasta suomalaista melodeathiä vuosiin – arviossa Bloodred Hourglass Viitattu 14.10.2021. * Metalliluola: 8/10Bloodred Hourglass – Heal (2017) Viitattu 14.10.2021. * Soundi: Ei mitään pikaruokametallia – Bloodred Hourglassin uutuus pommittaa monipuolisesti Viitattu 14.10.2021. == Lähteet == == Aiheesta muualla == * * Luokka:Vuoden 2017 albumit Luokka:Bloodred Hourglassin albumit
Mehikerät

Mehikerät (Rosularia) on maksaruohokasveihin kuuluva kasvisuku, joka on läheistä sukua maksaruohoille. Mehikerien suvussa on 23 lajia, joita esiintyy itäiseltä Välimerenalueelta Keski-Aasiaan. Ne ovat juurakollisia sukkulenttiruohoja. Tyyppilaji on kainomehikerä (Rosularia sempervivum), joka kasvaa Itä-Turkissa, Kaukasiassa ja Iranissa. == Lähteet == == Aiheesta muualla == * Suomen Lajitietokeskus: Mehikerät – Rosularia Luokka:Maksaruohokasvit
Härmälehdet

Härmälehdet (Pachyphytum) on maksaruohokasveihin kuuluva kasvisuku. Siihen kuuluu 25 lajia mehikasveja, jotka esiintyvät luonnonvaraisena Meksikossa. == Lajeja == * Pachyphytum brachetii * Pachyphytum bracteosum * Pachyphytum brevifolium * Pachyphytum caesium * Pachyphytum coeruleum * Pachyphytum compactum * Pachyphytum contrerasii * Pachyphytum cuicatecanum * Pachyphytum fittkaui * Pachyphytum garciae * Pachyphytum glutinicaule * pensashärmälehti (Pachyphytum hookeri) * Pachyphytum huastecanum * Pachyphytum kimnachii * Pachyphytum longifolium * Pachyphytum machucae * pallerohärmälehti (Pachyphytum oviferum) * Pachyphytum rogeliocardenasii * Pachyphytum rzedowskii * Pachyphytum saltensis * Pachyphytum viride * Pachyphytum viscidum * Pachyphytum werdermannii == Lähteet == == Aiheesta muualla == * Finto: Kassu – Kasvien suomenkieliset nimet: Pachyphytum Luokka:Maksaruohokasvit
Napalehdet

Napalehdet (Umbilicus) on maksaruohokasveihin kuuluva kasvisuku. Suvussa on 16 lajia, joita esiintyy alkuperäisenä Etelä-Euroopassa, Makaronesiassa, Lounais- Aasiassa ja Afrikan keski- ja pohjoisosassa. == Napalehtilajeja == * etiopiannapalehti (Umbilicus botryoides) * isonapalehti (Umbilicus heylandianus) * muurinapalehti (Umbilicus horizontalis) * kallionapalehti (Umbilicus rupestris) Sukuun luokitellaan toisinaan myös kultakaari (Chiastophyllum oppositifolium, syn. Umbilicus oppositifolius). == Lähteet == == Aiheesta muualla == * Suomen Lajitietokeskus: Napalehdet – Umbilicus Luokka:Maksaruohokasvit
Palmer (Alaska)

Palmer on kaupunki Matanuska-Susitnan piirikunnassa, Alaskan osavaltiossa, Yhdysvalloissa. Sen väkiluku oli 5 888 vuonna 2020. Kaupunki toimii Matanuska- Susitnan piirikunnan hallintokeskuksena. == Väestö == Vuonna 2020 kaupungin asukkaista valkoisia oli 75,1 %, alkuperäisasukkaita 8,6 %, mustia 3,0 % ja aasialaisia 1,2 %. == Lähteet == == Aiheesta muualla == Luokka:Alaskan kaupungit
Keltapaunikot

Keltapaunikot (Aichryson) on maksaruohokasveihin kuuluva kasvisuku. Suvussa on 16 lajia ja lisäksi muutamia risteymälajeja. Keltapaunikot esiintyvät alkuperäisinä Makaronesiassa: Kanariansaarilla, Madeiralla ja Azoreilla. == Lajeja == * hartsikeltapaunikko (Aichryson bituminosum) * nyhäkeltapaunikko (Aichryson bollei) * pikkukeltapaunikko (Aichryson brevipetalum) * madeirankeltapaunikko (Aichryson divaricatum) * lusikkakeltapaunikko (Aichryson dumosum) * marokonkeltapaunikko (Aichryson gattefossei) * karvakeltapaunikko (Aichryson laxum) ** siipikarvakeltapaunikko (A. laxum var. latipetalum) ** nauhakarvakeltapaunikko (A. laxum var. laxum) * isokeltapaunikko (Aichryson pachycaulon) ** gomeranisokeltapaunikko (A. pachycaulon subsp. gonzalezhernandezii) ** teneriffanisokeltapaunikko (A. pachycaulon subsp. immaculatum) ** jandianisokeltapaunikko (A. pachycaulon subsp. pachycaulon) ** palmanisokeltapaunikko (A. pachycaulon subsp. parviflorum) ** fontanalesinisokeltapaunikko (A. pachycaulon subsp. praetermissum) * tahmakeltapaunikko (Aichryson palmense) * sirokeltapaunikko (Aichryson parlatorei) * purppurakeltapaunikko (Aichryson porphyrogennetos) * nystykeltapaunikko (Aichryson punctatum) * puuntokeltapaunikko (Aichryson roseum) * lenkokeltapaunikko (Aichryson tortuosum) ** villakeltapaunikko (A. tortuosum var. bethencourtianum, syn. A. bethencourtianum) ** samettikeltapaunikko (A. tortuosum var. tortuosum) * nukkakeltapaunikko (Aichryson villosum) == Lähteet == == Aiheesta muualla == * Suomen Lajitietokeskus: Keltapaunikot – Aichryson Luokka:Maksaruohokasvit
Nicolas Roy

Nicolas Roy (s. 5. helmikuuta 1997 Quebec) on kanadalainen jääkiekkoilija. Roy edustaa NHL-seura Vegas Golden Knightsia. Roy on pelipaikaltaan keskushyökkääjä ja hän laukoo oikealta. Roy on pelannut NHL-urallaan Hurricanesissa ja Golden Knightsissa yhteensä 85 NHL-runkosarjaottelua. Näissä hän on tehnyt 11 maalia ja 14 syöttöä eli 25 tehopistettä. Roy on pelannut urallaan 19 NHL-runkosarjaottelua. Näissä hän on tehnyt neljä maalia ja viisi syöttöä eli yhdeksän tehopistettä. Tilastot päivitetty ennen kauden 2021-2022 alkua. Roy kuului Kanadan maajoukkueeseen vuoden 2017 alle 20-vuotiaiden MM- kilpailuissa. Carolina Hurricanes varasi hänet vuoden 2015 varaustilaisuuden neljännellä kierroksella 96. varausvuorolla. Kesäkuussa 2021 Hurricanes kauppasi Royn ja ehdollisen viidennen kierroksen varausvuoron Golden Knightsiin vaihdossa Erik Haulaan. Elokuussa 2022 Roy teki Golden Knightsin kanssa viisivuotisen ja yhteensä 15 miljoonan dollarin arvoisen jatkosopimuksen. https://www.sportsnet.ca/nhl/article/golden-knights-re-sign- nicolas-roy-to-five-year-15m-deal/ == Lähteet == Luokka:Kanadalaiset jääkiekkoilijat Luokka:Vegas Golden Knightsin pelaajat Luokka:Carolina Hurricanesin varaamat pelaajat Luokka:Vuonna 1997 syntyneet Luokka:Elävät henkilöt
Aasianmaksaruohot

Aasianmaksaruohot (Phedimus) on maksaruohokasveihin kuuluva kasvisuku. Suvussa on 19 lajia, joita kasvaa alkuperäisenä enimmäkseen Aasiassa. Myös Etelä- Euroopassa kasvaa yksi laji (Phedimus stellatus). Tulokaslajeina koristekasveina viljeltyjä aasianmaksaruohoja esiintyy myös Pohjois-Euroopassa ja Pohjois-Amerikassa. == Lajeja == * siperianmaksaruoho (Phedimus aizoon, syn. Sedum aizoon) * pääskynmaksaruoho (Phedimus ellacombeanus, syn. P. ellacombianus, Sedum ellacombianum) * mongolianmaksaruoho (Phedimus hybridus, syn. Sedum hybridum) * kamtsatkanmaksaruoho, kamtšatkanmaksaruoho (Phedimus kamtschaticus, syn. Sedum kamtschaticum) * mantsurianmaksaruoho, mantšurianmaksaruoho (Phedimus middendorffianus (tai middendorfianus), syn. Sedum middendorffianum) * amurinmaksaruoho (Phedimus selskianus, syn. Sedum selskianum) * kaukasianmaksaruoho (Phedimus spurius, syn. Sedum spurium) * persianmaksaruoho (Phedimus stoloniferus, syn. Sedum stoloniferum) Aasianmaksaruohot on yhdistetty suomenkielisessä kirjallisuudessa maksaruohoihin (Sedum) vielä 2000-luvun alussa. == Lähteet == == Aiheesta muualla == * Suomen Lajitietokeskus: Aasianmaksaruohot (Phedimus) * Finto: Kassu – Kasvien suomenkieliset nimet: Phedimus * Flora of North America: Phedimus Luokka:Maksaruohokasvit
Plateiá (Korinthia)

Plateiá () on pieni Kreikan saari, joka kuuluu Argo-Saronisiin saariin ja sijaitsee Saroninlahdessa Peloponnesoksen niemimaan koillisrannikon edustalla. Saaren pinta-ala on noin 0,064 neliökilometriä ja se on asumaton (vuonna 2011). Hallinnollisesti Plateiá kuuluu Kórinthoksen kuntaan, Korinthian alueyksikköön ja Peloponnesoksen alueeseen. Plateiá on läntisin Argo- Saronisista saarista ja näin lähimpänä Korintin kannasta ja kanavaa. Saaresta itään sijaitsee Ovrióksen saari. Plateián ympäristössä on kalanjalostuslaitoksia. == Lähteet == Luokka:Argo-Saroniset saaret Luokka:Kórinthos
Plateiá

Plateiá () tai Plateía (Πλατεία) voi viitata seuraaviin saariin Kreikassa: * Plateiá, saari Argo-Saronisten saarten saariryhmässä lähellä Aíginaa * Plateiá, saari Argo-Saronisten saarten saariryhmässä Argoliin rannikolla * Plateiá, saari Argo-Saronisten saarten saariryhmässä Korinthian rannikolla * Plateiá, saari Jooniansaarten saariryhmässä lähellä Korfua * Plateía eli Plateiá, saari Dodekanesian saariryhmässä lähellä Chálkia * Astéri eli Plateiá, saari Argo-Saronisten saarten saariryhmässä lähellä Hydraa * Platý eli Plateiá, saari Pohjoisten Sporadien saariryhmässä lähellä Skýrosta
Poúnta (Chalkidikí)

Poúnta () eli Gerochrístou (Γεροχρήστου) on pieni Kreikan saari, joka sijaitsee Kassándranlahdessa eli Toronaíoslahdessa Chalkidikín niemimaahan kuuluvan Sithonían niemen länsirannikon edustalla. Saaren pinta-ala on noin 0,458 neliökilometriä. Hallinnollisesti Poúnta kuuluu Sithonían kuntaan, Chalkidikín alueyksikköön ja Keski-Makedonian alueeseen. Poúntan saari on asuttu ja yhdistetty pengertiellä mantereeseen. Sen asukaslukua ei kuitenkaan ole ilmoitettu erikseen väestötilastoinnissa. Saaren luoteispuolella sijaitsee Spalathronísin saari. == Lähteet == Luokka:Egeanmeren saaret Luokka:Sithonía
Rakkaat toverit

Rakkaat toverit () on Andrei Kontšalovskin käsikirjoittama ja ohjaama venäläinen draamaelokuva vuodelta 2020. Tositapahtumiin perustuva elokuva kertoo vuoden 1962 mellakoista Novotšerkasskin kaupungissa Neuvostoliitossa sen jälkeen, kun kommunistihallinto laski työläisten palkkoja ja nosti ruoan hintaa. Kommunistihallinto lopetti mellakat armeijan verilöylyyn ja salasi tapahtumat Neuvostoliiton romahdukseen asti. Mustavalkoinen elokuva sai Venetsian elokuvajuhlilla tuomariston erikoispalkinnon ja toi Venäjän elokuva- akatemian palkintogaalassa Kontšalovskille parhaan ohjaajan palkinnon. ==Juoni== Ljudmila on uskollinen kommunistipuolueen jäsen pienessä Novotšerkasskin kaupungissa, jonka suuri työnantaja on sähköveturitehdas. Tehtaan työläiset alkavat mellakoida palkanalennuksia ja ruoan hinnan korotuksia vastaan, ja armeija tulee lopettamaan mielenosoitukset hyvin väkivaltaisesti. Verilöylyn yhteydessä Ljudmilan tytär katoaa monien muiden tavoin. Ljudmila saa selville, että mellakkaan osallistuneita haudattiin väärillä nimillä tai nimettöminä toisten vainajien hautoihin hautausmaille. ==Lähteet== Luokka:Andrei Kontšalovskin ohjaamat elokuvat Luokka:Venäläiset elokuvat Luokka:Vuoden 2020 elokuvat Luokka:Tositapahtumiin perustuvat elokuvat Luokka:Neuvostoliitossa tapahtuvat elokuvat
Salaóra

Salaóra () on pieni Kreikan saari tai niemi, joka sijaitsee Amvrakikóslahdessa. Saaren pinta-ala on noin 1,06 neliökilometriä ja se on asumaton (vuonna 2011). Hallinnollisesti Salaóra kuuluu Ártan kuntaan, Árta alueyksikköön ja Epeiroksen alueeseen. pienoiskuva|vasen|Salaóran Rámman rantaa. Salaóra sijaitsee Logaróksen laguunin ja Tsoukalión laguunin välissä niiden etelälaidalla. Sen eteläpuolella on varsinainen Amvrakikóslahti. Salaóran saari on muutettu niemeksi laguunien välissä kulkevalla pengertiellä, joka jatkuu edelleen Koronisían saarelle saakka. Salaórassa on pieni satama sekä kukkula. Salaóra on ollut seudulla merkittävä satama- ja kauppapaikka bysanttilaisella kaudella ja osmanivallan aikana ja vielä vuoteen 1912 saakka. Paikan nimi tulee nimestä Alatagorá (Αλαταγορά), Salagorá (Σαλαγορά), ”Suolatori”, joka viittaa seudulla harjoitettuun suolakauppaan. == Lähteet == == Aiheesta muualla == Luokka:Amvrakikóslahden saaret Luokka:Préveza
Sergítsi

Sergítsi () eli Siderítis (Σιδερίτης) on pieni Kreikan saari, joka kuuluu Pohjoisen Egean saariin ja sijaitsee Límnoksen saaren pohjoisrannikon edustalla vastapäätä Agrilián niemeä. Saaren pinta-ala on 1,029 neliökilometriä ja se on asumaton (vuonna 2011). Hallinnollisesti Sergítsi kuuluu Límnoksen kuntaan, Límnoksen alueyksikköön ja Pohjois-Egean saarten alueeseen. Saaren ympärysmitta on noin 4,5 kilometriä ja etäisyys Límnoksesta noin 1,2 kilometriä. == Lähteet == Luokka:Límnos Luokka:Pohjoisen Egean saaret
Voúvalos

Voúvalos (, myös Vouvála, Βουβάλα) eli Vathýlogka (Βαθύλογκα) on pieni Kreikan saari, joka kuuluu Korakonísian saariryhmään ja sijaitsee Amvrakikóslahdessa. Saaren pinta-ala on 0,135 neliökilometriä ja se on asumaton. Hallinnollisesti Voúvalos kuuluu Prévezan kuntaan, Prévezan alueyksikköön ja Epeiroksen alueeseen. Voúvalos on Korakonísian saarista eteläisin ja suurin. Saarella on useita luonnonsatamia ja sen keskiosa on laguunia. Saari oli myynnissä ainakin vuonna 2021. == Lähteet == Luokka:Amvrakikóslahden saaret Luokka:Préveza
Agía Triáda (saari)

Agía Triáda () on pieni Kreikan saari, joka sijaitsee Eteläisessä Euboianlahdessa Euboian saaren etelärannikolla Erétrian kaupungin edustalla. Saaren pinta-ala on noin 0,053 neliökilometriä ja se on asumaton (vuonna 2011). Hallinnollisesti Agía Triáda kuuluu Erétrian kuntaan, Euboian alueyksikköön ja Keski-Kreikan alueeseen. Agía Triáda, suomeksi ”Pyhä Kolminaisuus”, on saanut nimensä saarella olevasta Pyhälle Kolminaisuudelle omistetusta kirkosta. Saarta kutsutaan muotonsa vuoksi ”kitaran muotoiseksi”. Beatles-yhtye vieraili saarella vuonna 1967, ja kerrotaan, että he olisivat tuolloin halunneet ostaa saaren. Saari oli myynnissä vuonna 2021. == Lähteet == Luokka:Erétria Luokka:Euboian saaret
Mandiloú

Mandiloú () on pieni Kreikan saari, joka sijaitsee Euboian saaren eteläpään edustalla. Saaren pinta-ala on noin 0,426 neliökilometriä ja se on asumaton (vuonna 2011). Hallinnollisesti Mandiloú kuuluu Kárystoksen kuntaan, Euboian alueyksikköön ja Keski-Kreikan alueeseen. == Lähteet == Luokka:Euboian saaret Luokka:Kárystos
Monoliá

Monoliá () eli Manoliá (Μανολιά) on pieni Kreikan saari, joka kuuluu Lichádes- saariryhmään ja sijaitsee Pohjoisessa Euboianlahdessa Euboian saaren luoteiskärjen edustalla. Se on saariryhmän suurin saari. Saaren pinta-ala on noin 0,358 neliökilometriä ja se on asumaton (vuonna 2011). Hallinnollisesti Monoliá kuuluu Istiaía-Aidipsóksen kuntaan, Euboian alueyksikköön ja Keski- Kreikan alueeseen. Monoliá on Lichádes-saarten suurin saari. Saarella on luonnonsatamana toimiva poukama, ranta kahviloineen sekä Pyhälle Georgiokselle (Ágios Geórgios) omistettu kirkko. Siellä on myös jälkiä vanhoista taloista sekä varhaiskristillisestä basilikakirkosta. == Lähteet == Luokka:Euboian saaret Luokka:Istiaía-Aidipsós
C-kasetti (kappale)

C-kasetti on Sampsa Astalan singlenä ilmestynyt kappale, joka julkaistiin 15. lokakuuta 2021. Singlen tuotti ja miksasi Splendid Laine. Kappale kertoo siitä, kun Astala 11-vuotiaana tutustui hevirokkiin. Singlestä ilmestyy rajoitettu painos C-kasettina. == Kappaleet singlellä == # # # == Kokoonpano == * Sampsa Astala – rummut, kitara & alttosaksofonisoolo * Niko Hurme – basso * Leena Peisa – koskettimet == Lähteet == Luokka:Suomalaiset musiikkikappaleet Luokka:Vuoden 2021 kappaleet
Pezonísi

Pezonísi () on pieni Kreikan saari, joka sijaitsee Eteläisessa Euboianlahdessa Euboian saaren etelärannikon ja Erétrian kaupungin edustalla. Saaren pinta-ala on 0,066 neliökilometriä ja se on asumaton (vuonna 2011). Hallinnollisesti Pezonísi kuuluu Erétrian kuntaan, Euboian alueyksikköön ja Keski-Kreikan alueeseen. Pezonísin saari sijaitsee Erétrian satamalahden itälaidalla. Saari on yhdistetty kaupunkiin pengertiellä. Tästä se on saanut jalankulkuun viittaavan nimensäkin. Pezonísi oli 1960-luvulla koko Kreikassa tunnettu virkistyskohde, ja sai nimityksen ”Unien saari” (Νησί των Ονείρων, Nisí ton Oneíron). Sittemmin se on ollut rappiolla. == Lähteet == Luokka:Erétria Luokka:Euboian saaret
Pontikonísi (Euboia)

Pontikonísi () eli Artemisía (Αρτεμισία) on pieni Kreikan saari, joka sijaitsee Artemísion niemen eli Euboian saaren pohjoiskärjen edustalla. Saaren pinta-ala on noin 0,328 neliökilometriä ja se on asumaton (vuonna 2011). Hallinnollisesti Pontikonísi kuuluu Istiaía-Aidipsóksen kuntaan, Euboian alueyksikköön ja Keski-Kreikan alueeseen. Saarella on majakka, joka on valmistunut vuonna 1907. Sen tornin korkeus on 19 metriä ja kokonaiskorkeus 62 metriä merenpinnasta laskettuna. == Lähteet == Luokka:Euboian saaret Luokka:Istiaía-Aidipsós